 Jandaay Fareysar oo ah kaaliyaha Xoghayaha arrimaha Dibadda Mareykanka ee Afrika ayaa mar ay wareysi siineysay Idaacadda BBC-da qaybteeda Ingiriiska ayaa waxay sheegtay in xaaladda Soomaaliya haatan lagu xalin karo iyadoo la qaybsado awoodda, isla markaana la balaariyo dib u heshiisiinta Ummadda Soomaaliyeed, Faraysar waxay sheegtay in xaaladda Soomaaliya haatan aan lala barbardhigi Karin Xaaladda wadanka Ciraaq, waayo ayay tiri, dadka Soomaaliyeed iskuma haystaan Diin ee waxay isku haystaan arrimo Siyaasadeed, waxay kaloo sheegtay in Mareykanku uu qayb-qaadan doono shirka dib u heshiisiinta Soomaaliyeed iyadoo sheegtay in ay ku taageerayaan lacago Malaayiin Doolar, hase yeeshee waxay hoosta ka xariiqday in ay dowladdu la timaado dulqaad iyo in ay isku soo dhaweyso Bulshada soomaaliyeed. 